आपकी राशि में चंद्र के होने से 3 तारीख अच्छी रहेगी। आपको प्रेम संबंधों में सफलता मिल सकती है। जीवनसाथी के साथ एक अच्छा तालमेल रहेगा। कहीं बाहर जाने का कार्यक्रम बन सकता है। आप फिर से अपनी प्रगति पर ध्यान केंद्रित करेंगे। तन-मन-धन से काम में लगे रहेंगे। समय आपको सफलता दिलाएगा। आपकी कार्यक्षमता में वृद्धि होगी। अगर आप विदेशी व्यापार से जुड़े हैं तो सफलता को प्राप्त करेंगे। घर-परिवार का हरेक सदस्य आपसे प्रसन्न रहेगा। 4 के दिन आलस का अनुभव करेंगे। कार्य तो पूरा नहीं हो पाएगा, पर आराम भरपूर कर पाएंगे। इकनॉमिक प्लानिंग पर ध्यान देना जरूरी रहेगा। टैक्स संबंधी कार्यों में जरा सावधानी रखें। उनकी कुशलतापूर्वक व्यवस्था करना आपके लिए हितकारी रहेगा। 6 और 7 के दौरान एक बार फिर से सकारात्मक समय आ जाएगा। धनार्जन करने का सौभाग्य मिलेगा। अतीत में किए गए किसी कार्य का परिणाम इनकम में वृद्धि या इनाम के रूप में मिलेगा।ऑफिसर्स के साथ अच्छे संबंध रहेंगे। समय का सदुपयोग होगा। 8 तारीख के दौरान चौथे स्थान में चंद्र आपके लिए कष्टदायी रह सकता है। वाहन सावधानीपूर्वक चलाने की सलाह है। इस प्रतिकूल समय में यात्रा-प्रवास स्थगित रखें।